13/07/2009 | Administración LocalMunicipal
Narón
Anuncio da aprobación definitiva do regulamento das escolas infantís municipais

O Pleno do Concello de Narón aprobou inicialmente, na sesión celebrada o día 29 de xaneiro de 2009, o Regulamento das Escolas Infantís Muncpais de Narón, polo que pasado o período de exposición pública sen que se tivesen formulado alegacións, o Pleno do Concello aprobou na sesión do 28 de maio de 2009 definitivamente o Regulamento así como a publicación íntegra do mesmo no Boletín Oficial da Provincia: REGULAMENTO DE RÉXIME INTERIOR DAS ESCOLAS INFANTÍS MUNICIPAIS (EIM) - Preámbulo. - Capítulo I.- Obxecto e ámbito de aplicación. - Capítulo II.- Datos dos Centros. - Capítulo III.- Funcionamento. - Capítulo IV.- Estructura Organizativa - Capítulo V.- Organización Interna - Capítulo VI.- Normativa referente a todo o persoal. - Capítulo VII.- Normativa referente aos nenos/as - Capítulo VIII.- Normativa referente á familia - Capítulo IX.- Réxime de cobramento. - Capítulo X.- Normativa referente á infraestructura do centro. - Anexo I.- Baremo - Anexo II.- Modelo de solicitude de inscrición PREÁMBULO As Escolas Infantís Municipais cumpren unha función eminentemente social e educativa, proporcionando ós seus usuarios unha atención integral sen distinción de raza, sexo ou condición social ou económica, a través dun programa global que garanta o pleno desenvolvemento físico, intelectual, afectivo, social e moral dos/as nenos/as. As EIM cooperarán estreitamente cós pais, titores ou representantes legais có fin de facilita-la conciliación da vida familiar e laboral, e consegui-la mellor integración entre os centros e as familias. As EIM desenvolverán un proxecto educativo baseado nos principios de liberdade, igualdade, solidaridade, diversidade, interculturalidade e respecto dos demais, e en particular dos nenos, coma mínimo tal como se contempla nas Convencións e Dereito Internacionais. ARTIGO 1.- OBXECTO O presente regulamento ten por obxecto establecer a organización e funcionamento das Escolas Infantís Municipais co fin de acadar un adecuado funcionamento destas e, en particular, das relacións do Concello coas familias e todas as persoas implicadas nelas, co persoal, así como establecer o procedemento de adxudicación de prazas e das condicións de uso. ARTIGO 2.- ÁMBITO DE APLICACIÓN Constitúe o ámbito de aplicación do presente regulamento as Escolas Infantís Municipais (EIM) do Concello de Narón que se configuran como un equipamento diurno, de servicios á comunidade de carácter socioeducativo dirixido fundamentalmente á poboación infantil de 0 a 3 anos. Sen prexuízo do anterior, ós efectos de servizos complementarios de garda das EIM poderáse atender nenos de 3 a 6 anos fora do horario lectivo dos centros onde estén escolarizados coa finalidade de conciliar a vida laboral e familiar. Para estes efectos o centro contará con carácter previo da autorización administrativa outorgada polo órgano con competencia da Xunta de Galicia. ARTIGO 3.- DEFINICIÓN DOS CENTROS As Escolas Infantís Municipais son uns equipamentos diurnos para acoller, coidar e educar á poboación infantil de 0 a 3 anos, salvo as excepcións que se recollen neste regulamento. ARTIGO 4.- DATOS IDENTIFICATIVOS: A Escola Infantil Municipal de A Gándara está situada en Rúa Bispo Argaya, esquina Catro Camiños, A Gándara, 15.570 – Narón. Teléfono – Fax 981.39.72.32, E-mail driola@acs-syc. com, sendo o responsable do Centro o/a Director/a da mesma. A Escola Infantil Municipal de A Solaina está situada na Rúa Alexandre Bóveda nº 1, A Solaina, 15.570 – Narón. Teléfono – Fax 981.38.33.32, E-mail bromero@eulen. com, sendo o responsable do Centro o/a Director/a da mesma. A Escola Infantil Municipal de Piñeiros está situada en Estrada de Castela nº 501-503, Piñeiros, 15.570 – Narón. Teléfono – Fax 981.39.72.27, E-mail ppato@eulen. com, sendo o responsable do Centro o/a Director/a da mesma. ARTIGO 5.- TITULARIDADE: As Escolas Infantís Municipais son de titularidade municipal, sendo o Concello de Narón unha entidade local prestadora, entre outros, de servizos sociais, cuxo domicilio social e o de Praza de Galicia s/n, 15570 – Narón, sendo o seu representante legal o Alcalde – Presidente do mesmo. Está inscrito no rexistro de entidades prestadoras de servizos sociais co núm. F-00687. ARTIGO 6.- AUTORIZACIÓNS CONCEDIDAS: A Escola Infantil Municipal de A Gándara ten concedido pola Consellería de Igualdade e do Benestar Social o permiso de inicio de actividades para 6 unidades do primeiro cliclo de educación infantil (0-3 anos), anotándoa no Rexistro de Entidades Prestadoras de Servizos Sociais co número de identificación F-00687-C-004, con data de permiso de inicio da actividade de 9 de novembro do 2007. A Escola Infantil Municipal de A Solaina ten concedido pola Consellería de Igualdade e do Benestar Social o permiso de inicio de actividades para 6 unidades do primeiro cliclo de educación infantil (0-3 anos), anotándoa no Rexistro de Entidades Prestadoras de Servizos Sociais co número de identificación F/0687/C-001, con data de permiso de inicio da actividade de 22 de diciembre do 2004. A Escola Infantil Municipal de Piñeiros ten concedido pola Consellería de Igualdade e do Benestar Social o permiso de inicio de actividades para 6 unidades do primeiro cliclo de educación infantil (0-3 anos), anotándoa no Rexistro de Entidades Prestadoras de Servizos Sociais co número de identificación F-00687-C-002, con data de permiso de inicio da actividade de 1 de decembro do 2005. ARTIGO 7.- XESTIÓN: As Escolas Infantís Municipais teñen un réxime de Xestión Indirecta. Corresponde en todo caso ó Concello a fiscalización e control da xestión económica e socioeducativa tal como queda acreditado en distintos apartados deste regulamento das EIM en virtude do Contrato da concesión e da lexislación aplicable. A xestión económica será competencia das empresas concesionarias que deberán presentar memoria anual ó Concello nos termos previstos no Contrato de Concesión. Actualmente, as EIM están xestionadas polas seguintes empresas: A EIM de A Gándara está xestionada pola empresa “CLECE S. A.”. A EIM de A Solaina está xestionada pola empresa “EUXA Servicios Sociosanitarios S. L.” A EIM de Piñeiros está xestionada pola empresa “EUXA Servicios Sociosanitarios S. L.” ARTIGO 8.- OBXECTIVOS DAS ESCOLAS INFANTÍS MUNICIPAIS A finalidade prioritaria das EIM é desenvolver a atención educativa e asistencial establecida para este tramo de idade. Son obxectivos específicos das EIM: - Promover e fomenta-lo desenvolvemento integral dos nenos/as e a aprendizaxe das habelencias cognitivas e creativas do neno/a, así coma a súa psicomotricidade. (*) - Facilita-la conciliación entre a vida familiar e laboral. - Facilita-lo desenvolvemento de valores individuais e sociais básicos: cooperación, solidariedade, respecto, intelectualidade, igualdade, etc. - Lograr un equilibrio afectivo satisfactorio. - Respecta-la singularidade e diversidade de cada neno/a. - Posibilita-la integración progresiva dos nenos/as na cultura do seu medio. - Crear un ambiente que favoreza o desenvolvemento individual e grupal nas actitudes e nas actividades diarias. - Facilita-la adquisición progresiva de hábitos de orde, limpeza e conservación dos materiais, facendo uso axeitado destes. - Facilita-la integración dos nenos con necesidades educativas especiais Estes obxectivos deberán ser desenvolvidos no proxectos educativos que elaborarán as EIM. ARTIGO 9.- CAPACIDADE DOS CENTROS Escola Infantil Municipal A Gándara: Número de unidades:6 Total 82 prazas Tramos de idades de cada unidade e número máximo de prazas de cada unidades: 2 unidades (0-1 anos) ………. 8+8 prazas 2 unidades (1-2 anos) ………. 13+13 prazas 2 unidades (2-3 anos) ……….20+20 prazas Escola Infantil Municipal A Solaina: Número de unidades:6 Total 82 prazas Tramos de idades de cada unidade e número máximo de prazas de cada unidades: 2 unidades (0-1 anos) ………. 8+8 prazas 2 unidades (1-2 anos) ………. 13+13 prazas 2 unidades (2-3 anos) ……….20+20 prazas Escola Infantil Municipal Piñeiros: Número de unidades:6 Total 82 prazas Tramos de idades de cada unidade e número máximo de prazas de cada unidades: 2 unidades (0-1 anos) ………. 8+8 prazas 2 unidades (1-2 anos) ………. 13+13 prazas 2 unidades (2-3 anos) ……….20+20 prazas Resérvase un 20% de prazas por unidade para aqueles casos de urxencia segundo o establecido no artigo 12.2 a). Así mesmo poderán establecerse servizos complementarios para conciliar a vida laboral e familiar para nenos de 3 a 6 anos que seguirán o mesmo sistema de ingreso. ARTIGO 10.- DESCRICIÓN DOS SERVIZOS QUE OFERTA 10.1.- Básicos: inclúe o servizo educativo que constitúe o seu obxecto, así como os servizos de almorzo, xantar, e merenda.10.2.- Actividades complementarias: son aquelas incluídas no curriculum educativo que axudan a complementar a formación sin coste engadido, agás os custes de desprazamentos e entradas, no seu caso (coste de transporte e da entrada da visita). 10.3.- Actividades extraescolares: caso de ofertarse actividades extraescolares terán lugar fora do horario lectivo e terán un coste aparte. ARTIGO 11.- SISTEMAS DE ADMISIÓN E BAIXAS 11.1) Condicións: Serán requisitos imprescindibles para ser adxudicatario/a de prazas na EIM: a) Empadroamento e residencia: Poderán solicitar praza nas EIM tódolos/as nenos/as con idades comprendidas entre os 0 e os 3 anos, cando a unidade familiar este empadroada e resida no Concello de Narón. No caso de existiren prazas vacantes poderán solicitar familias doutros concellos xustificando a necesidade. b) Idade do/s neno/a - Ter unha idade mínima de tres meses na data de ingreso. - Non ter cumpridos 3 anos a 31 de decembro no ano ao que se refire a solicitude de ingreso. - Así mesmo poderán establecerse servizos complementarios para conciliar a vida laboral e familiar para nenos de 3 a 6 anos que seguirán o mesmo sistema de ingreso. c) Para a reserva de praza é requisito imprescindible estar ao día no pagamento das cotas mensuais na data de presentación da solicitude. d) No caso de integrárense nenos/as con minusvalideces físicas, psíquicas ou sensoriais, con necesidades de apoio específico, procurarase en función das dispoñibilidades dos recursos humanos e materiais adecuados. Para efectos desta ratio, estas prazas contabilizaranse como dúas.11.2) Documentación necesaria para a solicitude. Xunto coa solicitude oficial acompañarase a seguinte documentación previa ao ingreso: a) Documentación acreditativa da situación familiar: a. Fotocopia cotexada do Libro de Familia e/ou cartilla de familia numerosa. b. Fotocopia cotexada dos DNI ou NIE dos pais/nais/titores. c. Certificado de empadroamento e convivencia que será expedido polo Concello. No suposto dos veciños/as de Narón será tramitado polo propio Concello. d. Copia cotexada da Sentencia de separación, nulidade ou divorcio, ou calquera outra documentación acreditativa da circunstancia socio - familiar alegada. b) Documentación acreditativa da situación económica: a. Copia cotexada da última declaración da renda de todos os membros da unidade familiar ou, no seu defecto, certificado emitido pola Delegación de Facenda que avale a súa non presentación. De non presentarse este certificado acompañarase certificado de imputación de rendas expedido pola Delegación de Facenda, copia cotexada das dúas últimas nóminas, certificación positiva ou negativa de percepción de prestación económica do INEM; certificación de ingresos por pensións emitido polo organismo pagador; xustificante doutros ingresos, ou declaración xurada dos mesmos, e, xustificante laboral de proximidade ás EIM. b. Os profesionais autónomos acreditarán tamén os pagamentos fraccionados do ano correspondente. c. Certificado de intereses e retencións bancarias. d. Certificado ou Informe de Vida Laboral expedido pola Tesourería Xeral da Seguridade Social. e. Certificado do Departamento de Rendas do Concello de tódolos/as membros da unidade familiar. (Se tramita desde o propio Departamento) f. Outros documentos, se procederen, nos que consten incidencias familiares, económicas e sociais susceptibles de puntuación no baremo.11.3) Período mínimo de adaptación A asistencia por primeira vez a un centro educativo enfronta ao neno/a a un ambiente novo e extrano. Este feito fai que sexa frecuente e moi normal que nos primeiros días rexeiten acudir á escola, por iso precisan dun período de adaptación. Para facilitar este proceso de adaptación recóllense unha serie de medidas que deberán ser postas en coñecemento dos/as pais/nais ou titores legais por parte da dirección da escola: • Incorporación progresiva: Como mínimo durante a primeira semana, irán en aumento pouco a pouco os tempos de estancia, e graduarase a incorporación dos/as nenos/as en distintos días. Poderase aumentar este período en función das necesidades específicas de cada crianza. • Evitar todo tipo de manifestacións que poidan transmitir ao neno ou nena sensación de angustia ou inseguridade relacionadas coa súa asistencia á escola. • Procurar, pola contra, transmitir expectativas positivas e interese especial por todo o relacionado coa escola. • É recomendable que a asistencia sexa o máis regular posible, de tal maneira que chegue a converterse nun hábito de vida do/a neno/a. O procedemento concordará coa normativa aplicable en materia de admisión en escolas ou garderías infantís da Consellería de Familia e Promoción do Emprego, Muller e Xuventude, a Consellería de Educación, e o establecido no presente Regulamento.12.1.- Procedemento ordinario: As prazas adxudicaranse por esta orde: 12.1 a) Reserva de praza: 1. Co obxecto de darlles continuidade ás prazas adxudicadas no curso anterior, gozan de preferencia para a adxudicación as solicitudes de praza de nenos/as matriculados/as no curso anterior na EIM, sempre que reúnan os requistos establecidos no artigo 9 deste regulamento e demais concordantes. Para renovar a praza deberán cubrir a folla de reserva da praza segundo modelo facilitado polo Concello, na que se xustificarán a actualización dos documentos xa presentados (económicos, sanitarios, sociais, de empadroamento e outros). 2. Unha vez adxudicadas as prazas de reserva ordinaria adxudicaranse as prazas de novo ingreso para as fillas e fillos do persoal que traballa na propia EIM.3. Cando un irmá ou unha irmá do solicitante teña praza renovada no centro este será admitido automaticamente, previa reserva de praza, sempre que haxa vacante no grupo correspondente, reúna os requisitos esixidos para o ingreso, e pertenza a un grupo de idade inferior.4. Non poderá renovar nin reservar praza quen ata o momento de realizar a solicitude, manteña mensualidades impagadas de calquera curso.12.1 b) Novo ingreso: Unha vez adxudicadas as prazas correspondentes ás reservas de praza, as vacantes adxudicaranse ás/os solicitantes segundo a puntuación obtida por aplicación do baremo que figura no Anexo I. Esta puntuación determinará a orde de prelación na adxudicación das prazas para calquera das dúas opcións solicitadas.12.2.- Procedemento extraordinario: 12.2 a) Ingresos urxentes. Serán considerados ingresos urxentes aqueles en que concorran circunstancias socioeconómicas e familiares que requiran unha intervención inmediata. Para estes casos reservarase un máximo dun 20% das prazas totais da EIM (20% de cada unidade), que serán subvencionadas polo Concello segundo o contemplado na ordenanza fiscal. A adxudicación ou denegación da praza nestes supostos será resolta mediante Resolución de Alcaldía, ou da Concelleira Delegada, no prazo de 5 días desde a data de presentación da solicitude, previo informe do Servizo Sociocomunitario. Transcorrido ese prazo sen dar unha resolución expresa a solicitude terase por desestimada. Contra esta resolución, que non esgota a vía administrativa, cabe interpoñer recurso de alzada perante o Alcalde-Presidente do Concello de Narón, no prazo dun mes, que comezará a contar ao día seguinte ao da notificación da resolución. Aprobarase a relación de familias beneficiarias tendo en conta o informe proposta do Servizo Sociocomunitario.12.2 b) Solicitudes fora de prazo: Con carácter excepcional poderanse presentar solicitudes fóra do prazo establecido no artigo 14 b) nos seguintes casos: a) Nacemento do/a neno/a con posterioridade ao 31 de maio. b) Cambio de Concello de residencia da unidade familiar. c) Outras circunstancias que motivadamente se aprecien como xustificadas, sendo preceptivo o Informe do xefe do Servizo Sociocomunitario. Ás solicitudes presentadas fora de prazo deberánselles xuntar a xustificación acreditativa da circunstancia que as motiva. Así mesmo, estarán condicionadas á existencia de prazas dispoñibles para o grupo de idade do/a neno/a no centro onde se solicita a praza. ARTIGO 13.- SELECCIÓN DE SOLICITUDES DE INGRESO E BAREMACIÓN Selección de solicitudes de ingreso Para garantir unha adecuada e ordenada disposición de prazas, créase a listaxe única de solicitudes de ingreso e reserva de praza das EIM. Cada solicitude indicará no formulario oficial a súa preferencia polo centro que lle interesa por orde de preferencia. A selección das solicitudes efectuarase en función da puntuación acadada segundo o Baremo que figura no Anexo I, que avalía aspectos sociofamiliares, laborais, e económicos da unidade familiar. Esta puntuación determinará a orde de prelación na adxudicación das prazas para calquera das dúas opcións solicitadas. A Comisión de Valoración adxudicará as prazas polos criterios seguintes: a. Preferencia a solicitudes con irmáns xa escolarizados no centro. b. Proximidade do enderezo familiar e/ou laboral da nai, pai ou titor á EIM seleccionado. c. Orde de entrada da solicitude no Rexistro Xeral do Concello, se non houbese outras razóns acreditadas por que as alegue. O Concello poderá por Resolución de Alcaldía convocar períodos de preinscrición coa finalidade de planificar e ordear o servizo. Baremación de solicitudes Tódalas solicitudes recibidas serán baremadas en sesión de valoración pola Comisión de Coordinación, Seguimento, e Valoración de solicitudes de ingreso, segundo os criterios e puntuación establecidos no Anexo I, que se axustan ós da Orde do 27 de febrerido de 2008, da Vicepresidencia da Igualdade e do Benestar, pola que se regula o procedemento de adxudicación de prazas nas escolas infantís dependentes da Vicepresidencia da Igualdade e do Benestar. Os acordos tomaranse por maioría simple, tendo voto de calidade, en caso de empate, o/a Presidente da Comisión. A Comisión de Valoración será competente ademais para seleccionar e propiciar a aplicación da contía a aboar ou exención a aplicar en cada caso en función do que dispoña a Ordenanza Fiscal Municipal reguladora. Fará pública a relación provisional coa puntuación obtida de admitidos e excluídos. Esta relación expoñerase nas EIM e no Concello. Reclamacións Os/as solicitantes poderán efectuar as reclamacións que consideren oportunas no prazo dos dez días naturais seguintes á data de exposición pública da relación provisional, ó abeiro do establecido na “Ley 30/92, de Régimen Jurídico de las Administraciones Públicas y Procedemiento Administrativo Común”. Estas reclamacións entenderanse resoltas coa publicación da lista definitiva. Relación definitiva de admitidos/as Unha vez comprobadas e valoradas as reclamacións presentadas contra a relación provisional, a Comisión de Valoración aprobará a relación definitiva de admitidos/as e a listaxe de espera coa puntuación obtida. Ademais da publicación da relación definitiva de admitidos e da listaxe de espera coa puntuación obtida en cada caso, os solicitantes admitidos recibirán notificación da resolución e dispoñerán dun prazo de 15 días naturais para comparecer nas EIM co fin de confirmar a súa praza e achegar a documentación complementaria contemplada no artigo 15 deste regulamento. Se entenderá confirmada a praza ca presentación da solicitude e o abono da taxa correspondente. As vacantes que se vaian producindo ó longo do curso serán cubertas por rigorosa orde de puntuación entre os solicitantes da lista de espera, ata o 28 de febreiro, agás os casos urxentes aos que se refire o artigo 12.2. a). ARTIGO 14.- PRAZO E LUGAR DE PRESENTACIÓN DE SOLICITUDES DE INGRESO a) Prazo e lugar de solicitudes de reserva de praza O prazo de presentación de solicitudes de reserva de praza farase do 15 ao 28 de febreiro de cada ano. Caso de non facelo nese prazo poderá concorrer ao sistema ordinario de ingreso, sen preferencia algunha. b) Prazo e lugar de solicitudes de ingreso ordinario Os pais nais ou titores legais do neno ou nena presentarán a solicitude para o ingreso no modelo oficial recollido no Anexo II, dentro do prazo comprendido entre o 1 e 31 de marzo de cada ano, ou, de ser o caso, no momento de apertura e prazo que estipule o Concello. A solicitude presentaranse no Rexistro Xeral de Entrada, ou en calquera dos modos establecidos o abeiro da “Ley 30/92 de Régimen Jurídico de las Administraciones Públicas y Procedimiento Administrativo Común”, con entrega ós pais dun duplicado. c) Prazo e lugar das solicitudes de ingreso extraordinario: As solicitudes de ingreso extraordinario presentaranse no momento en que conste acreditada a circunstancia que o motiva. Desde as dependencias municipais e da EMI prestarase a colaboración precisa ás persoas usuarias para cubriren a solicitude a fin de que os datos estean debidamente cubertos. A sinatura da solicitude conlevará a aceptación e coñecemento do presente regulamento. ARTIGO 15.- FORMALIZACIÓN DE MATRÍCULA 15.1.- Documentación necesaria para confirmar a aceptación de praza. Os admitidos terán que achegar, dentro dos 15 días seguintes á notificación da admisión da solicitude, a seguinte documentación complementaria: - Certificado médico do neno ou nena. - Copia cotexada da Tarxeta Sanitaria do menor. - Informe do organismo competente sobre as necesidades da integración dos nenos e nenas afectos de calquera tipo de minusvalidez. - Carné de vacinación actualizado, caso de telo (ao ser as vacinacións en Galicia voluntarias non é impedimento para a admisión). - Xustificante da actividade laboral dos pais e nais ou titores legais. - Xustificante de ingreso da cota de matrícula. - 4 Fotografías tamaño carné. - Impreso de domiciliación bancaria. - Impreso de horario. - Autorización por escrito dos pais/nais ou titores do neno ou nena para a administración de medicamento. - Autorización por escrito dos pais/nais ou titores do neno ou nena para ser recollido na escola por unha terceira persoa. - Autorización por escrito dos pais/nais do neno ou nena para a realización de reportaxes, visuais ou fotográficas. - No caso dalgunha deficiencia ou enfermidade alegada polos membros da unidade familiar, copia cotexada do certificado expedido polo organismo competente. - No caso de ter o/a menor algunha alerxia ou intolerancia alimentaria que implique a variación dos menús escolares, deberá aportarse Informe médico que o xustifique. - No caso de nenos ou nenas con algunha deficiencia física, psíquica ou sensorial, informe do organismo competente. - Autorización para o tratamento de datos de carácter persoal. Poderase requirir ó solicitante os documentos que se consideren precisos para a resolución do expediente. Nos supostos nos que sexa necesario por razón da especial situación socioeconómica ou sociofamiliar se emitirá Informe do Servizo Sociocomunitario para a súa incorporación ao expediente. No caso de que a solicitude adoeza dun defecto formal requirirase á persoa interesada para que emende os erros ou falta de documentos preceptivos nun prazo de dez días hábiles, con indicación de que, de non facelo, a súa petición terase por desistida consonte ao artigo 71 da “Ley 30/92 de Régimen Jurídico de las Administraciones Públicas y Procedimiento Administrativo Común”. 15.2 Procedemento para a adxudicación de vacantes durante o curso escolar 1.- Unha vez adxudicadas as prazas, a listaxe única será a referencia para a lista de espera, que estará constituída polos/as solicitantes que non obteñan praza, e ordenadas/os segundo a puntuación alcanzada no baremo de admisión.2.- As vacantes que se vaian producindo ao longo do curso serán cubertas por rigorosa orde de puntuación entre os/as solicitantes en lista de espera.3.- As solicitudes que por circunstancias sobrevidas debidamente xustificadas, referidas no artigo 12 apartado 2 b), que non se presentasen nos prazos establecidos na convocatoria, serán tramitadas e baremadas pola comisión de avaliación de selección e baremación, que no caso de non se lles adxudicar unha praza incluiranse na lista de espera, segundo a puntuación obtida. ARTIGO 16.- CALENDARIO E HORARIOS DE FUNCIONAMENTO 16.1.- Período de apertura e horarios 1. A EIM poderá permanecer aberta 12 meses o ano, (agás os días considerados festivos no calendario laboral, e salvo causas xustificadas), de luns a venres, ambos inclusive, e poderán prestar servicio entre as sete trinta horas e as vinte horas de acordo coas dispoñibilidades de recursos humanos e orzamentarios, sempre garantindo un mínimo de oito horas diarias, en xornada partida ou continuada, cinco días á semana de luns a venres.2. O Concello de Narón publicará anualmente o calendario do curso seguinte así como o horario de apertura do centro, que deberá recollerse no plan de centro e proxecto educativo. Tanto o calendario anual como o horario de apertura e peche deberá figurar no taboleiro de anuncios da EIM. Estes poderán ser variados por razón de adecuación as necesidades de usuarios, a matrícula de nenos/as e recursos dispoñibles.16.2.- Horarios máximos de permanencia dos nenos/nenas O horario máximo de permanencia dos nenos/as na EIM será con carácter xeral de oito horas diarias, agás causas especiais e convenientemente xustificadas, poderase aumentar unha hora máis a valorar polo director/a das EIM máis o equipo técnico do Servizo Sociocomunitario (Pedagogo/a + traballador/a Social), que elevarán proposta razoada para Resolución de autorización, de Alcaldía ou Concellería Delegada na que se indicará a ampliación do sobredito horario. Sempre que as circunstancias familiares do neno/a obriguen a permanecer na EIM máis das oito horas estipuladas, fomentarase que os pais, titores ou representantes legais se fagan cargo do neno/a ó longo da xornada no tempo que dispoñan libre, co fin de fomenta-las relacións paterno - filiais. Poderán articularse como servizos complementarios da escola infantil horarios de atención a nenos de tres a seis anos para conciliación da vida laboral e familiar das familias. Aínda que a EIM permanecerá aberta todo o ano os nenos/as non poderán asistir máis que 11 meses; e dicir, deberán dispoñer dun mes de vacacións mínimas, obrigatorias. Só por causas debidamente xustificadas pódese admitir a asistencia do/a neno/a os 12 meses. En tales circunstancias deberán formular unha solicitude cunha antelación mínima dun mes que será autorizada pola Concellería Delegada de Servizos Sociais do Concello de Narón, previo informe do Xefe do Servizo Sociocomunitario, quen poderá solicitar informe previo do Director/a da EIM. No mes de vacacións do neno/a non será abonada a taxa, sen que iso supoña a perda da praza. Considéranse como meses oficiais de vacacións xullo ou agosto, mes natural, sen prexuízo de que, por razóns xustificadas, e previo informe do Servizo Sociocomunitario, poida ser variado por conciliación da vida laboral e familiar.16.3.- Horario de entrada e saída, e de actividade docente 1. O horario de entrada e saída dos nenos/as nas EIM débese caracterizar pola flexibilidade que requiran as necesidades da familia, sempre que non leve consigo alteración das actividades dos demais nenos/as e do normal funcionamento de cada centro.2. Diariamente determinarase un horario de actividade docente de obrigado cumprimento de asistencia dos nenos/as, entre as 9 ½ e 13 ½ horas, e de 15 ½ a 19 ½ ou de 16 a 20 horas, durante o período lectivo, para cada quenda de mañá e/ou tarde. Non obstante, unha vez acordados coas EIM os horarios de entrada e saída dos nenos/as, as familias procurarán respectalos. En caso de atrasos inxustificados e reiterados, a dirección de cada centro está obrigada a adopta as medidas oportunas poñendo en coñecemento do Concello de Narón, con proposta razoada das medidas correctoras a adoptar para a súa aprobación.16.4. Horarios complementarios 1. A organización do horario terá a natural flexibilidade que esixan as características psicopedagóxicas e sociais dos nenos/as. Teranse en conta as posibilidades de mantemento da atención os nenos/as, nas diferentes situacións e actividades que se organicen.2. O horario de comedor axustarase ás necesidades dos máis pequenos e garantirá un horario xeral de 12.30 h. a 14.30 horas.3. O horario de transporte, de habelo, axustarase para adecualo a este e os outros servizos.4. O horario de orientación a nais, pais e familias será de 18:30 a 19:30 horas, podendo varialo en funcións das necesidades e dispoñibilidades da escola. Estes horarios poderán sufrir modificacións sempre que sexan para amplialos a prol de usuarios/as, e que en todo caso figurarán nos Plans de Centro.16.5.- Réxime de Saídas Os nenos e nenas poderán realizar as saídas establecidas na programación do curso, trala autorización por escrito por parte dos pais, nais ou representantes legais. Obxectivos: • Explorar e observar o medio máis próximo. • Integrarse e coñecer manifestacións culturais do seu contorno. • Fomentar a relación cos adultos e cos seus iguais, incentivando as relacións sociais. ARTIGO 17.- CAUSAS DE BAIXA 17.1.- Causarase baixa na EIM por calquera das circunstancias seguintes: a) Polo cumprimento da idade máxima regulamentaria de permanencia na EIM. b) Pola solicitude dos pais e nais ou titores/as legais. c) Polo impagamento do prezo establecido durante dous meses consecutivos ou tres alternos, calquera que sexa o curso escolar a que se refire a débeda, sen prexuízo da reclamación da mesma polo procedemento regulamentariamente establecido. d) Pola comprobación de falsidade na documentación ou datos aportados. e) Pola incompatibilidade ou inadaptación absoluta para permanecer no centro. f) Pola falta de asistencia continuada durante un mes sen causa xustificada. g) Por outras razóns que poidan darse, a proposta da Dirección da EIM, a Comisión de Valoración emitirá dictame de fundamentación que recollerá a Resolución de Alcaldía ou Concellería Delegada que acorde a baixa. As baixas motivadas polo establecido na alínea e) resolverase por Resolución de Alcaldía ou Concellería Delegada, previo dictame da Comisión de Valoración a proposta motivada da Dirección da EIM. Nos demais supostos aprobarase a baixa por resolución da Concellería Delegada. As baixas producidas por calquera dos motivos expostos cubriranse coas solicitudes que quedasen en lista de espera en cada grupo de idade, por rigorosa orde de puntuación.17.2.- Réxime de preaviso de baixa As baixas de alumnos/as a instancias da EIM serán resoltas por resolución da Alcaldía ou da Concellería Delegada correspondente, e se comunicarán ó pai, nai, titor ou representante legal, cunha antelación mínima de 15 días. ARTIGO 18.- HORARIO DE VISITAS E RECOLLIDA DOS NENOS/AS Sempre que as circunstancias familiares do neno/a obriguen a permanecer na EIM máis das oito horas estipuladas, fomentarase que os pais, titores ou representantes legais se fagan cargo do neno/a ó longo da xornada no tempo que dispoñan libre, co fin de fomenta-las relacións paterno - filiais. Ó remate da xornada os nenos/as serán entregados os seus pais, titores ou representantes legais. Nos casos nos que estes autoricen por escrito á dirección da EIM para entrega o neno/a a outra persoa, esta deberá ser debidamente identificada. Teranse en conta as cuestións concretas reguladas por disposición xudicial ou resolución administrativa que deberán ser postas en coñecemento da dirección da escola por quen sustenta a garda e custodia ou garda legal do/a neno/a. Os pais/titores legais ou representantes legais poderán visitar o centro nas xornadas de portas abertas que poidan celebrarse na EIM. ARTIGO 19.- A EIM obxecto deste regulamento dispoñerá da seguinte estructura organizativa: 1. Órganos unipersoais: • O/a Director/a • O/a Secretario/a 2. Órganos Colexiados: • Consello Escolar • Equipo Educativo ou Claustro • Comisión de Valoración de solicitudes de ingreso ARTIGO 20.- ÁREA DE XESTIÓN INSTITUCIONAL As EIM estarán integradas no área de xestión política da Concellería de Servicios Sociais, que coordinará as restantes áreas políticas e órganos técnicos do Concello relacionados có Plan de Centro e/ou obxectos establecidos neste regulamento. ARTIGO 21.- TÉCNICOS MUNICIPAIS Por técnicos municipais defínense os distintos técnicos do Servizo Sociocomunitario e de Obras e Servizos que interveñan en distintos momentos para garantir a integralidade da rede de servizos municipais á comunidade. O xefe do Servizo Sociocomunitario realizará a coordinación dos servizos coas EIM, e estará asistido pola traballadora social ou educadora social, e o arquitecto ou aparellador municipal. ARTIGO 22.- DESIGNACIÓN DOS/AS DIRECTORES/AS Os directores/as serán designados/as pola empresa concesionaria do Servizo có prace do Alcalde - Presidente. Serán funcións dos directores/as: a) Funcións administrativas: a. A representación académica e administrativa de cada centro das EIM b. Cumprir e facer cumprir as disposicións legais vixentes. c. Exercer a xefatura do persoal da cada centro pertencente á empresa concesionaria. d. Executar os acordos adoptados polos órganos colexiados no ámbito da súa competencia. e. Organizar o sistema administrativo de cada Escola Infantil. Expedir os certificados que soliciten as Autoridades Municipais ou doutra administración con competencias recoñecidas legalmente. f. Elaboración do Inventario Xeral de cada Escola Infantil e custodialo. g. Convocar e presidir os actos e reunións dos órganos colexiados de cada Escola Infantil. h. Cantas outras funcións que se deriven do desempeño do seu posto de traballo e/ou se poidan derivar da lexislación vixente e da contratación da concesión do servizo. b) Funcións pedagóxicas: a) Executar os acordos adoptados polo Equipo Educativo ou Claustro no ámbito da súa competencia. b) Elaborar, xunto co Equipo Educativo, o proxecto Educativo e Proxecto Curricular das EIM, para o Plan de Centro. c) Elevar á Administración Municipal: Memoria Anual, contendo a Memoria Académica do curso, Memoria Económica por curso académico e por anualidade natural. d) Promover e impulsar as relacións de cada Escola cas Institucións e recursos do entorno, especialmente coas que desenvolven nas EIM. e) Coordinar e fomentar a participación dos distintos sectores implicados na Comunidade Educativa das EIM, procurando os medios precisos para un mellor desenvolvemento das súas atribucións. f) Facilitar e promover reunións de persoal do Centro, respectando os seus respectivos horarios laborais. g) Prestar apoio, asesoramento e colaboración ó persoal do Centro. h) Prestar asesoramento e información as nais, pais e titores legais dos nenos/as. ARTIGO 23.- CESE DOS/AS DIRECTORES/AS O Director/a de cada centro cesará nas súas funcións ó producirse algunha das causas seguintes: - Renuncia motivada e aceptada polo Alcalde. - Destitución ou revogación acordada pola empresa concesionaria do servizo e aceptada polo Alcalde, mediante expediente administrativo cando incumpre gravemente as súas funcións, previo informe razoado ó Consello Escolar do centro e con audiencia ó interesado/a. - Extinción da concesión do servicio. ARTIGO 24.- DESIGNACIÓN DO/DA SECRETARIO/A Será un/ha docente designado polo Consello Escolar a proposta do/a Director/a. A elección do Secretario/a realizarase por sufraxio directo e secreto. Precisarase a maioría absoluta dos membros do Consello Escolar do centro. Se non se obtivera esta maioría bastará para a súa designación a maioría simple en segunda votación. De non resultar elixido/a, o Alcalde procederá a súa designación por un período de seis meses a proposta do/a Director/a. Competencias do Secretario: - Ordenar o réxime administrativo do Centro, de conformidade coas directrices do Director/a. - Actuar como Secretario/a dos órganos colexiados de goberno do Centro, levantar acta das sesións e dar fe dos acordos con visto bo do Director/a. - Custodiar os libros e arquivos da EIM na que exerce. - Expedir as certificacións que soliciten as autoridades e os interesados/as. - Realizar o Inventario Xeral da EIM na que exerce e mantelo actualizado. - Custodiar e dispoñer a actualización dos medios audiovisuais e do material didáctico. - Exercer, por delegación do/a director/a e baixo a súa autoridade, a xefatura do persoal de administración e de servizos adscritos á EIM na que exerce. - Organizar o réxime económico do centro en todos os seus aspectos, de acordo coas instruccións do Director/a e facer a contabilidade. - Velar polo mantemento material do centro en todos os seus aspectos, de acordo coas indicacións do Director/a. - Calquera outra función que lle encomende o Director/a dentro do seu ámbito de competencia. ARTIGO 25.- CESE DO/A SECRETARIO/A Cesará nas súas funcións ó termo do seu mandato ou ó producirse algunha das circunstancias seguintes: - Renuncia motivada aceptada polo Director/a. - Cando non vaia a prestar servizo na EIM no curso académico seguinte á súa toma de posesión como Secretario/a. - Cando se extinga a concesión do servizo. ARTIGO 26.- SUBSTITUCIÓN DO/A SECRETARIO/A No caso de ausencia ou enfermidade do Secretario/a, farase cargo das súas funcións o docente que designe o Director/a comunicándollo ós membros do Consello Escolar do centro e pole tempo exclusivo da súa ausencia ou enfermidade. ARTIGO 27.- O CONSELLO ESCOLAR O Consello Escolar é o órgano de participación dos diferentes membros da Comunidade Educativa de cada EIM. O Consello Escolar de cada EIM estará constituído polos seguintes membros: - O Director/a de cada EIM, que será o seu Presidente. - O Secretario/a de cada EIM que fará as veces de Secretario/a do Consello Escolar, con voz e sen voto. - O/a Concelleiro/a Delegado/a de Servizos Sociais ou o/a Concelleiro/a Delegado/a de Educación. - O xefe do Servizo Sociocomunitario Municipal, que será o que realice as funcións de coordinación entre as Administracións Municipal e as EIM. - Un docente designado polo Claustro de mestres. - Dous representantes de pais/nais de alumnos/as. Poderá asistir ás reunións do Consello Escolar, con voz pero sen voto, tanto persoal cualificado do Concello como persoal xestor da empresa concesionaria do servizo ós efectos dun mellor asesoramento para temas concretos a tratar. ARTIGO 28.- PERÍODOS DE ELECCIÓNS DE MEMBROS DO CONSELLO ESCOLAR O proceso de elección dos membros do Consello Escolar levarase a cabo dentro do primeiro trimestre do curso académico. Os membros do Consello Escolar das EIM renovarase cada dous anos. ARTIGO 29.- PROCEDEMENTO DE ELECCIÓN DO DOCENTE O/a docente membro do Consello Escolar, será elixido/a polo claustro e no seo deste. O voto será directo, secreto e non delegable. Serán electores todos os membros do claustro. Poderán ser elixidos os que se presentaran como candidatos. A efectos do disposto no apartado anterior o Director/a convocará un claustro de carácter extraordinario, no que figurarán como único punto do orde do día o acto de elección do/a docente, que se integrará no Consello Escolar. O quórum será a metade máis un dos membros do claustro. Se non existira quórum, efectuarase unha nova convocatoria 24 horas despois da sinalada para a primeira. Neste caso non será preceptivo o quórum sinalado. Cada membro da claustro terá que sinalar na súa papeleta dous nomes, e será elixido o membro con maior número de votos. No caso de empate procederase a unha nova votación, que de non resolverse decidirase por sorteo. ARTIGO 30.- PROCEDEMENTO DE ELECCIÓN DE REPRESENTANTES DE NAIS E PAIS A representación das nais ou pais no Consello Escolar corresponderá a estes ou ós representantes legais dos alumnos/as, sexa cal fora o número de fillos escolarizados nas EIM. Serán electores e elixibles todos os pais ou titores legais dos alumnos/as que estean matriculados en cada EIM e que, polo tanto, deberán figurar no censo. A elección producirase entre os candidatos admitidos pola Xunta Electoral. Se o Consello Escolar se constituíse por vez primeira, a mesa electoral estará integrada polo Director/a do Centro, que actuará de Presidente e dous pais ou titores legais designados por sorteo. No resto dos casos formarán parte da mesa electoral os representantes das nais ou pais de alumnos no Consello Escolar saínte. Se a Asociación de Nais e Pais de alumnos de cada EIM estivera constituída e formara parte da mesma o 60% dos pais ou titores, os membros do Consello Escolar poderán ser elixidos pola Asemblea do ANPA (ou a Xunta Directiva, si así o estableceran os seus estatutos) ARTIGO 31.- ACREDITACIÓN, FORMA DE VOTO, E RESOLUCIÓN DE EMPATES O voto será secreto e non delegable. Cada elector terá que escribir na súa papeleta un máximo de tres nomes. Cada elector deberá acreditar a súa personalidade mediante a presentación do documento nacional de identidade. No suposto de que se produza un empate nas votacións a elección dirimirase por sorteo. ARTIGO 32.- SUSTITUCIÓNS DE REPRESENTANTES DAS NAIS OU PAIS En prevención de substitucións futuras farase constar no acta o nome e o número de votos obtidos por cada un dos candidatos, coa finalidade de determinala orde da substitución. Os representantes das nais ou pais e o docente que no transcurso deste período deixaran de ter os requisitos necesarios para pertencer ó dito órgano, será substituído polos seguintes candidatos de acordo co número de votos obtidos. Igual procedemento seguirase para cubrir as vacantes que se produzan por calquera outra circunstancia. ARTIGO 34.- CONSTITUCIÓN DO CONSELLO ESCOLAR No prazo de dez días, a contar desde a data de proclamación de candidatos electos, o/a Director/a convocará a sesión de constitución do Consello Escolar. ARTIGO 35.- SESIÓNS E CONVOCATORIAS DO CONSELLO ESCOLAR As reunións do Consello Escolar do centro celebraranse no día e no horario que posibiliten a asistencia de todos os seus membros. O Director/a enviará ós membros do Consello Escolar, con unha antelación mínima de 48 horas, os documentos que vaian ser obxecto de debate e no seu caso de aprobación. ARTIGO 36.- FUNCIÓNS E COMPETENCIAS DO CONSELLO ESCOLAR O Consello Escolar de cada EIM terá as seguintes atribucións: - Elixirá ó/á Secretario/a de cada EIM elevando ó Alcalde – Presidente proposta de nomeamento. - Resolver os asuntos de carácter grave formulados en cada EIM en materia de cumprimento de normas dos usuarios/as. - Aprobar o proxecto do Plan do Centro, respectando en todo caso os aspectos docentes que competen ó Claustro e elevalo ó Concello Pleno para a súa aprobación. - Aprobar, a proposta do Director/a, Memoria Anual de cada EIM, académica e económica para a súa entrega ó Concello. - Elaborar propostas para o Plan do Centro e desenvolvemento das actividades escolares complementarias: comedores, transporte e outros servicios. - Establecer os criterios sobre a participación do centro en actividades culturais, deportivas e recreativas, e naquelas accións asistenciais ás que cada EIM puidera prestar a súa colaboración. - Promover a renovación das instalacións e equipo escolar, e vixiar a súa conservación. - Supervisar a actividade xeral do centro. - Analizar e valorar a evolución do rendemento escolar xeral de cada EIM a través dos resultados das avaliacións. - Coñecer as relacións de cada EIM coas institucións do seu entorno. - Analizar e valorar os resultados da avaliación que de cada EIM faga o Concello ou calquera informe referente á marcha do mesmo. O Consello Escolar de cada EIM reunirase como mínimo unha vez no trimestre e sempre que o convoque o Director/a ou o solicite, polo menos, un tercio dos seus membros. Se é o caso, será preceptivo, ademais, unha reunión a principios do curso e outra o final do mesmo. Dado que a inspección do servizo corresponde ó Concello, en representación do mesmo, o/a Concelleiro/a competente poderá solicitar que se convoque reunión do Consello Escolar. En tal suposto o Director deberá de convocalo no prazo de 5 días hábiles. ARTIGO 37.- FUNCIÓNS E COMPETENCIAS DO CLAUSTRO O Equipo Educativo do Claustro, órgano propio de participación dos mestres e técnicos nas EIM, ten a responsabilidade de programar e coordinar os aspectos docentes do mesmo en concordancia coa lei e coas directrices do Concello. O Claustro será presidido polo Director/a e estará integrado pola totalidade dos docentes que presten servicios de cada EIM. Son competencias do Claustro: - Preparar propostas para a elaboración do proxecto educativo e curricular de cada EIM que configura o Plan do Centro. - Establecer os criterios para a elaboración dos proxectos curriculares de etapa, aprobalos, avalialos e decidir as posibles modificacións posteriores dos mesmos. - Elaborar os aspectos docentes do Plan do Centro e elevalo ó Consello Escolar. - Promover iniciativas no ámbito da experimentación e da investigación pedagóxica. - Elaborar o plan de formación do profesorado de cada EIM. - Elixir ó seu representante no Consello Escolar. - Aprobar os criterios pedagóxicos para a elaboración dos horarios dos alumnos/as. - Aprobar a planificación xeral das sesións de avaliación. - Coñecer os criterios para a elaboración dos horarios dos mestres. - Analizar e valorar a evolución do rendemento escolar xeral do centro a través dos resultados das avaliacións. - Coñecer as relacións do Centro coas institucións do seu entorno. - Analizar e valorar a evolución do rendemento escolar xeral do centro a través dos resultados das avaliacións. - Coñecer as relacións do Centro coas institucións do seu entorno. - Analizar e valorar os resultados da avaliación que do centro faga a Administración Municipal ou calquera informe referente á marcha do mesmo. O Claustro reunirase, como mínimo, unha vez ó trimestre, e sempre que o convoque o Director/a ou o solicite un tercio, polo menos, dos seus membros. Se é o caso, será preceptiva, ademais, unha sesión do Claustro ó principio do curso e outra ó final do mesmo. A asistencia ás sesións do Claustro será obrigatoria para todos os seus membros. ARTIGO 38.- COMISIÓN DE VALORACIÓN DE SOLICITUDES DE INGRESO A Comisión de Valoración estará composta por: - O/a Concelleiro/a de Servicios Sociais ou no seu defecto o/a Concelleiro/a de Educación. - O Xefe do Servizo Sociocomunitario Municipal. - O/a Director/a da EIM que actúe como coordinador das EIM. Ou no caso de estar designados, o/a Coordinador/a de Dirección das EIM da empresa ou empresas adxudicatarias do servizo. - Un funcionario/a municipal do Servizo Sociocomunitario tramitador das solicitudes. - Un/ha pai ou nai. As súas funcións serán: - Valorar e puntuar todas as solicitudes de praza nas EIM, consonte o baremo que figure no Anexo I deste Regulamento. - Elaborar o listado de admitidos/as e rexeitados, con indicación da puntuación obtida. - Resolver inicialmente as reclamacións contra o listado de admitidos/as e rexeitados e da súa puntuación. - Dar conta ós Consellos Escolares de cada centro. - Proposta da Taxa aplicada a cada usuario/a en aplicación da Ordenanza Fiscal reguladora das EIM, para resolución definitiva de Alcaldía ou Concellería Delegada. ARTIGO 39.- COORDINADOR/A DE DIRECCIÓN DAS ESCOLAS INTANTÍS MUNICIPAIS O Concello poderá esixir á empresa ou empresas adxudicatarias do servizo das EIM que nomee un/ha coordinador/a de dirección que será o/a encargado/a de coordinar a actividade das EIM, sen prexuízo das competencias de coordinación e dirección dos técnicos municipais, e que formará parte da Comisión coas funcións propias dos directores dos centros. ARTIGO 40.- PERSOAL DOCENTE O persoal docente será o que estando en posesión da titulación ou habilitación correspondente realice funcións de acordo a súa categoría profesional, e establecidas na correspondente lexislación aplicable e convenio colectivo, así como as que lle encomende a dirección das EIM. Este persoal estará integrado por mestres especialistas en educación infantil e técnicos especialistas en xardín de infancia, e técnicos superiores en educación infantil. O equipo docente, e o persoal de apoio, será como mínimo o que especifica o RD 1004/91, o Decreto 329/2005, do 28 de xullo, polo que se regulan os centros de menores e os centro de atención á infancia e demais normativa vixente. ARTIGO 41.- PERSOAL DE SERVIZOS O persoal de servizos xerais está integrado polo persoal de cociña e limpeza. O persoal de cociña e limpeza realizará as funcións que segundo a súa categoría profesional se establezan na correspondente normativa sobredita do artigo anterior e convenio colectivo así como as que lle encomende a dirección. • Encargados/as da orde e limpeza das estancias encomendadas: - Orde, distribución e mantemento dos materiais encomendados. - Encargados/as da lavandería. - Encargados/as da portaría. - Tarefas de apoio administrativo básico que lles foren requiridas pola Dirección do Centro. - Apoio en cociña en tarefas de limpeza e de pinche de cociña, contando co correspondente carné de manipulador/a de alimentos. - Outras necesarias para actividade da escola propias da súa categoría profesional. - Encargado/a da limpeza do comedor. • Dos encargados de cociña: - Encargados/as da preparación dos menús que serán elaborados por unha persoa especialista en nutrición e aprobados polo Director/a da EIM. Responsabilizarase do bo estado dos alimentos e da súa preparación. - Encargado/a da limpeza da cociña e dos utensilios de cociña. ARTIGO 42.- ORGANIZACIÓN DO PERSOAL DOCENTE Para un mellor funcionamento a nivel do Centro establécense as figuras do titor e do persoal de apoio. Titor: Terá ó seu cargo a atención persoal dun grupo de alumnos/as e será designado polo Claustro. As súas funcións serán: - Confeccionar programas didácticos a realizar no seu grupo en colaboración co Departamento de Programación, se existise, ou do Claustro. - Levar a cabo os programas didácticos elaborados para o seu grupo. - Manter relacións e contactos continuados cos pais dos alumnos, dando información puntual sobre o desenvolvemento dos seus fillos/as, obtendo desta maneira información precisa para un mellor coñecemento do alumno/a. - Colaborar co Departamento de Orientación no diagnóstico e seguimento de cada un dos/as alumnos/as. - Levar a cabo os programas de investigación que se teñan pensado realizar no seu grupo. - Calquera outra que lle sexa atribuída polo Claustro ou polo Consello Escolar. Ademais das funcións desenvoltas en relación directa cos alumnos, o titor empregará coma mínimo unha hora diaria atendendo ás seguintes cuestións: - Programación e elaboración do material para o aula. - Realización de tarefas de formación e documentación. - Titorías de atención a nais/pais, titores ou representantes legais, debendo facer polo menos tres atencións de titorías anuais. - Reunións con outros titores. Persoal de apoio: Será aprobado polo Equipo Educativo do Claustro a designación da Dirección do centro. As súas funcións serán: - Prestar apoio no grupo que se lle designe. - Traballar conxuntamente cos titores do nivel para realizar as programacións. - Levar a cabo, ó través dos distintos departamentos, os traballos que se están realizando. - Cooperar en todas as tarefas e servizos que presta a escola, referidos ó ámbito do seu posto de traballo. Funcións para o educativo de atención directa ós/ás nenos/as en xeral: mestres/as e educadores/as: a) Colaborar coa dirección na elaboración e actualización do Proxecto Educativo e a Proposta Pedagóxica do centro. b) Fixar os criterios para o seguimento e a avaliación destes documentos. c) Realizar as funcións educativas incluídas na lexislación vixente para o ciclo educativo no referente ao desenvolvemento das crianzas, á preparación e ao deseño de propostas pedagóxicas, coordinación coas familias, hixiene, alimentación e sono dos nenos, organización dos espacios e materiais pedagóxicos, etc. d) Establecer criterios xerais aos que deben adaptarse as intervencións educativas de cada un dos grupos de idade. e) Participar nas actividades de formación permanente. f) Prestar especial atención ao período de adaptación. g) Avaliar o funcionamento e a organización da escola e propoñer iniciativas para a mellora do seu funcionamento ante a dirección desta. No marco destas funcións os/as mestres/as exercerán un papel de coordinación e animación da acción educativa. ARTIGO 43.- PROCEDEMENTO PARA SUBSTITUCIÓNS E IMPREVISTOS DE PERSOAL Ó ser xestión indirecta, a substitución do persoal farase pola empresa concesionaria, debendo comunicalo ao Concello no prazo de 2 días dende que se produza. Establécese un prazo desde a ausencia para substituír ao persoal de 48 horas. ARTIGO 44.- RELACIÓN DE PERSOAL: PERSOAL DA EIM: O persoal da EIM estará integrado polo persoal, e coa cualificación profesional, seguintes: - Director/es: Diplomado en Maxisterio, especialidade en educación infantil, ou Diplomado en Profesorado de EXB, especialidade de preescolar. - Mestres/as. Diplomado en Maxisterio, especialidade en educación infantil, ou Diplomado en Profesorado de EXB, especialidade de preescolar. - Educadores/as: Técnico superior en Ecuación Infantil ou Técnico especialista en Xardín de Infancia. - Persoal de servizos xerais. En calquera caso deberá axustarse á lexislación vixente na materia. ARTIGO 45.- DEREITOS E OBRIGAS DO PERSOAL: Son dereitos do persoal da EMI a) Recibir regularmente información da marcha e do funcionamento da escola, a través do/a director/a responsable. b) Presentar propostas que contribúan a mellorar o funcionamento da escoa e a atención prestada aos menores. c) Para o persoal educativo, desenvolver as súas funcións educativas segundo o seu criterio persoal, sempre que se axusten ao proxecto educativo e á programación anual da escola. d) A que lle sexan proporcionados, dentro das posibilidades da escola, os recursos e medios precisos para desenvolver as súas funcións axeitadamente en beneficio do alumnado que ten ao seu cargo. Son obrigas do persoal da EMI a) Cumprir e facer cumprir de acordo coas súas funcións o presente regulamento. b) Velar polo respecto aos dereitos dos/as menores recollidos no presente regulamento e aqueles outros recoñecidos na lexislación vixente. c) Gardar estrita confidencialidade sobre os datos persoais dos/as menores e das súas familias aos que teñan acceso en razón das súas funcións. d) Cumprimento das tarefas e responsabilidades derivadas do seu posto de traballo. e) O persoal educativo deberá desenvolver o seu labor de acordo co marco lexislativo vixente para o tramo de idade de 0 a 3 anos. ARTIGO 46.- DEREITOS DOS/AS NENOS/AS Os nenos/as terán os seguintes dereitos: a) Acceso á escola e a recibir información sen discriminación por razón de nacionalidade, sexo, raza, relixión, ideoloxía ou calquera outra condición ou circunstancia persoal ou social. b) A consideración no trato debida á dignidade da persoa, tanto por parte do persoal da escola como das demais persoas usuarias. c) A garantirlle a confidencialidade dos seus datos de carácter persoal, tanto o seu historial sanitario como socio familiar, que figurarán no expediente que se lles abra no momento do seu ingreso, no que constarán os datos de filiación, sanitarios, enderezo e teléfonos para avisos en casos de urxencia, así como cantas circunstancias aconsellen unha atención diferenciada. d) Á intimidade persoal. e) A teren unha atención individualizada acorde coas súas necesidades específicas. f) A que se lles facilite o acceso á atención social, sanitaria, educativa, cultural e, en xeral, a todas as necesidades persoais que foren precisas para acadar o seu desenvolvemento integral. g) A ser avaliado obxectivamente. h) Recibir orientación escolar. i) Recibir axudas necesarias que completen posibles carencias de índole familiar, psico - afectivas, socioculturais ou económicas. ARTIGO 47.- NORMAS DE FUNCIONAMENTO 47.1.- Normas de saúde e hixiene persoal.1. Os nenos/as deberán acudir á EIM en condicións correctas de saúde e hixiene.2. Non serán admitidos na EIM os nenos/as que padezan enfermidades infecto -contaxiosas. A aparición destas enfermidades deberá ser comunicada polos pais, titores ou representantes legais á dirección do centro que, a súa vez, o poñerá de inmediato en coñecemento do Concello de Narón e das autoridades sanitarias.3. No caso de observarse síntomas dun proceso infecto - contaxioso nos nenos/as na propia EIM, informarase á dirección desta, e avisaranse os seus pais, representantes legais ou titores, co fin de evita-la propagación da enfermidade entre os demais nenos/as. O reingreso ás EIM só será posible logo de transcorrido o período de contaxio e tralo informe médico que acredite tal circunstancia.4. No caso de enfermidade ou accidente sobrevido na EIM, despois das primeiras atencións “in situ” e, á maior brevidade posible, poñerase a dita circunstancia en coñecemento dos pais, titores ou representantes legais do neno/a e, se é o caso, que deberán acudir á escola para se faceren cargo do neno ou nena. No caso de non se poder desprazar á escola, ou de que a circunstancia concreta o accidente ou enfermidade o requirise, garantirase que o neno/a reciba a atención médica axeitada e, por este motivo, a Dirección do Centro está facultada para autorizar, nestes casos, os desprazamentos necesarias.5. Cando se produza a falta de asistencia á EIM por un período superior a 3 días, debido a enfermidade ou outras circunstancias, os pais, titores ou representantes legais deberán comunicar este feito á dirección das EIM.6. Nos casos nos que se deban administrar medicinas ós nenos/as, deberán ir acompañados da receita médica actualizada á data do tratamento, na que constará o nome do neno/a, o nome do medicamento, forma, dose e periodicidade na administración. Non se lles administrará ningunha medicación que non veña acompañada así mesmo da autorización por escrito dos pais/nais, titores ou representantes legais indicando as horas de administración da dose correspondente.7. Todos os nenos/as que usen cueiros deberán traer un paquete deles e un bote de toallas hixiénicas. Este material repoñerase cando fora preciso.8. Os/as nenos/as terán sempre unha muda completa de reposto e unha manta para durmiren.9. O/a neno/a permanecerá na casa cando tivera febre, diarrea, vómitos, ou enfermidade contaxiosa (rubéola, papeiras, sarampelo, lombrigas, piollos, etc.). De aparecer calquera destes síntomas mentres permanece na escola será posto en coñecemento dos pais/nais/representantes legais para estes recolleren o/a neno/a o antes posible.10. Os nenos/as deberán acudir á escola con roupa que lles permita moverse con plena comodidade.47.2.- Normas de alimentación: Os/as pais/nais ou representantes legais deberán presentar o informe pediátrico correspondente naqueles casos en que se deba prestar unha especial atención ao tipo de comida, en razón de circunstancias persoais. Para tal caso a dirección do centro asumirá esta responsabilidade. Menús de comedor A EIM publicará no taboleiro de anuncios e/ou facilitará ós pais unha relación quincenal dos menús previstos, os cales proporcionarán unha dieta sanda, equilibrada e axeitada para os distintos grupos de idade, que seguirá as indicacións determinadas por un facultativo pediátrico. A EIM prestarán un especial coidado en atender os casos nos que o neno/a, en razón das súas circunstancias persoais, deba recibir alimentos de forma ou en horarios específicos, sen prexuízo de que estes deban ser facilitados pola familia, cando non poida ser facilitado polo centro. A EIM realizarán por medio de facultativo médico pediátrico unha revisión anual mínima, e cantas revisións fosen necesarias, por razón de dificultades e trastornos pediátricos detectados. A EIM prestarán atención psicopedagóxica naqueles casos que se requira, en función da dispoñibilidade de recursos. Incluirá diagnose dos casos, seguimento, e orientación a docentes.47.3.- Normas de convivencia Para unha mellor convivencia deberán respetarse os horarios de entrada e saída dos nenos/as. Caso de que un neno/a non pida acudir á Escola por enfermidade ou outra causa xustificada, deberán comunicalo a EIM. A elección do período de vacacións dos nenos deberá ser comunicado cun mes como mínimo de antelación. Para o uso do comedor eventualmente dos nenos/as que o precisarne, deberá avisarse con antelación dun día, ou ben o mesmo día antes das 9:00 da mañá. Cando as persoas usuarias fixas non vaian a utilizar o servizo deberán avisar con antelación ou ben o mesmo día antes das 9:00 da maña. Cando o centro celebre aniversarios dos nenos/as as familias non poderán traer nada da casa.47.4.- Uniforme Os nenos/as levarán roupa cómoda que lles permita moverse con plena comodidade.47.5.- Uso das dependencias e materiais. Fora do horario lectivo, e, no seu caso, do horario de actividades extraescolares, as asociacións de pais e nais poderán realizar as súas reunións nos locais das EIM cando teñan por obxecto os seus fins propios e non perturben o desenvolvemento normal das actividades. Para tal efecto, bastará a simple comunicación á dirección do centro da convocatoria da reunión con, polo menos, 48 horas de antelación. ARTIGO 48.- A LINGUA VEHICULAR A lingua utilizada en cada grupo será a lingua materna predominante entre os nenos/as que forman parte del e coidarase que adquiran o coñecemento da outra lingua oficial de Galicia. Atenderase de xeito individualizado a aqueles nenos/as do grupo que non teñan coñecemento suficiente da lingua materna predominante. En calquera caso estimularase o coñecemento de utilización da lingua galega. ARTIGO 49.- FOMENTO DA IGUALDADE DOS NENOS E NENAS A EIM promoverá a igualdade como valor fundamental de convivencia entre os/as nenos/as. A este fin programará actividades para promover a igualdade entre os nenos/as e evita-los comportamentos e as actividades discriminatorias por razón de sexo. As ditas actividades reflectiranse nos proxectos educativos e curriculares e tamén nas propostas pedagóxicas. A EIM poñerán especial coidado en revisar aqueles materiais e ilustracións que se utilicen como instrumentos de traballo. Así mesmo vixiará que no uso da linguaxe se adopten expresións e formas non discriminatorias. A EIM prestarán especial atención ó fomento da coeducación como instrumento de igualdade. ARTIGO 50.- PROMOCIÓN DA INTEGRACIÓN A EMI promoverá a integración de nenos/as con necesidades educativas especiais, fomentando deste xeito a igualdade e o respecto como valores esenciais da convivencia. ARTIGO 51.- ACTIVIDADES E SERVICIOS EXTRAESCOLARES Complementarios Coa finalidade de facer efectiva a conciliación da vida familiar e laboral das nais, pais e titores legais dos nenos/as, as EIM poderán dispoñer dun servizo de transporte e comedor.1.- Transporte 1. O servizo de transporte podería iniciarse se houbera suficientes solicitudes e en función da súa viabilidade económica. Será potestade discrecional do Concello en base ás necesidades obxectivas.2. O servizo de transporte asegurará o traslado dos nenos e nenas co horario que se estipule no Plan de Centro, en función das demandas recibidas. O recorrido adaptarase en función do domicilio dos usuarios/as consonte criterios de economía, funcionalidade e seguridade.3. O vehículo utilizado no transporte escolar cumprirá a normativa de aplicación en materia de autorizacións administrativas e de seguridade para transporte público e discrecional adaptado as idades dos nenos. Mesmo dispoñerá do persoal acompañante que a lexislación vixente determina.2.- Comedor 1. O servizo de comedor garantirá a alimentación dos usuarios/as das EIM e conterá almorzo, xantar e merenda, así como as tomas de biberóns coa frecuencia adaptada a cada idade.2. Os menús do servizo de comedor serán publicados con antelación quincenal e estarán supervisados por un facultativo pediátrico que asinará a súa conformidade na proposta.3. Os pais, nais e titores legais aportarán o leite e biberóns para os nenos/as en período de lactación que precisen este tipo de alimentación, así como os complementos que fosen necesarios para unha correcta nutrición.3.- Actividades extraescolares As EIM poderán levar a cabo actividades extraescolares nas que participarán conxuntamente pais e nenos. ARTIGO 52.- DEREITOS E OBRIGAS DOS PAIS/NAIS/TITORES Os pais, nais, titores ou representantes legais, terán os seguintes dereitos: a) A que os fillos reciban a educación definida nos principios constitucionais, e nas leis educativas que os desenvolven, así como o recollido no Proxecto Educativo e Proxecto Curricular contidos no Plan de Centro. b) A Participar na comunidade educativa das EIM ó través do Consello Escolar e da Asociación de nais e pais das EIM. c) A deixar de utulizar os servizos ou abandonar a escola por vontade propia. d) A teren información comprensible das medidas adoptadas respecto dos/as menores e a pediren explicación de canto afecte a súa propia educación. e) A participaren nas actividades previamente planificadas polo persoal docente, tanto relacionadas coas festas tradicionais como de calquera outra índole. Os pais, nais, titores ou representantes legais, terán as seguintes obrigas: a) Cumprir as normas que estableza a escola para o seu bo funcionamento recollidas no presente regulamento. b) Manter e observar unha conducta inspirada no mútuo respecto, tolerancia e colaboración, encamiñada a facilitar unha mellor convivencia. c) Participar na vida da escola, de acordo co que se dispoña neste regulamento. d) Responsabilizarse daquelas situacións en que por motivos de saúde ou malestar sexa conveniente que o alumnado abandone a escola. ARTIGO 53.- FOMENTO DA PARTICIPACIÓN A dirección das EIM fomentará a colaboración dos nais, pais e titores legais, así coma a súa participación nos órganos da mesma, facilitando os contactos e reunións do persoal con eles. ARTIGO 54.- FUNCIÓNS DAS ASOCIACIÓNS DE NAIS/PAIS As asociacións de pais e nais é o órgano de participación de nais, pais e titores. A súa constitución e funcionamento fomentarase por parte da dirección.1. Sen prexuízo do que establezan os seus propios estatutos, as asociacións promoverán os seguintes fins: Defender os dereitos dos pais/nais, titores ou representantes legais no relativo á prestación de servizos ós nenos/as. Colaborar coa dirección e co persoal das EIM para favorecer o desenvolvemento integral da poboación atendida en todo canto supoña unha mellora da calidade na prestación dos servizos.2. Para o desempeño destes fins e funcións a dirección das EIM prestará ás asociacións de pais e nais canta información relativa ó funcionamento do centro lle sexa requirida polos órganos de representación destas. ARTIGO 55.- GARANTÍA DE INFORMACIÓN ÁS ANPAS Sen prexuízo da información impartida no Consello Escolar das EIM e para garantir a axeitada participación dos pais, serán de aplicación xeral as seguintes normas: - Ó comezo do curso a dirección das EIM informará ós órganos de representación das asociacións dos programas e actividades que se desenvolverán, da normativa establecida en relación co centro e cantos aspectos poidan resultar do seu interese. - No caso de discrepancias referentes a aspectos do funcionamento de cada EIM, as asociacións poderán dar traslado delas ó Concello de Narón. - As nais, pais, titores e representantes legais terán dereito a solicitar canta información precisen sobre a atención recibida polos nenos/as. A relación cas nais, pais, titores ou representantes legais, que deberá ser fomentada pola dirección das EIM, ten como principias obxectivos: - O intercambio de criterios educativos. - A transmisión mutua de información sobre actitudes e comportamento dos nenos/as. - O compartir pareceres sobre incidentes, preocupacións, ilusións, actividades, etc. - A interrelación entre as ANPAS das EIM. Trala consulta co equipo técnico das EIM a dirección poñerá en coñecemento dos pais, titores ou representantes legais de cada neno/a unha información sobre a súa evolución integral que terá carácter semestral e que se realizará en documento normalizado. As visitas dos pais, titores ou representantes legais dos nenos/as realizaranse de conformidade co horario establecido pola dirección para tal fin, logo de ser oído o equipo técnico, sempre e cando non dificulte a boa marcha das EIM. ARTIGO 57.- INFORMACIÓN ÁS NAIS, PAIS OU TITORES LEGAIS Có fin de garantir a necesaria cooperación cos pais, titores ou representantes legais dos nenos/as, realizaranse reunións xerais e de grupo, segundo a natureza dos temas que se vaian tratar que terán lugar nas dependencias das EIM, logo da convocatoria por escrito. En todo caso, as direccións das EIM informarán por escrito ó principio do curso dos horarios de atención e información ós pais, titores ou representantes legais dos nenos/as. ARTIGO 58. - En todo o referente ao réxime de cobramento, período e forma de pago, estarase ao disposto na Ordenanza Fiscal de aplicación que anualmente se aproba e publica no BOP, estando sempre a disposición do usuario na propia escola e no Servizo Sociocomunitario. a) Cota tributaria por cada servizo: Na Ordenanza Fiscal nº 18 Reguladora da Taxa pola Prestación do Servicio da Escola Infantil Municipal recóllese a cota tributaria por cada un dos servizos, cota mensual a xornada completa, cota mensual a media xornada, cota comedor, comedor día solto, hora adicional (a que exceda das 8 horas diarias), e a hora complementaria, tendo en conta, no seu caso, os coeficientes reductores atendendo a criterios xenéricos de capacidade económica. Da cota resultante de aplicar os criterios económicos xenéricos aplicaranse os descontos correspondentes previstos na Ordenanza en función das circunstancias familiares. b) Ampliación de xornada: Poderase ampliar a xornada sempre que exista praza, solicitándoo por escrito. Entenderase formalizada a ampliación, caso de existir praza, co abono da taxa correspondente. c) Prezos de matrícula Non se establecen prezos especiais de matrícula, nin de reserva de matrícula. d) Réxime de actualización de prezos. Os prezos polo servizo de EIM e a súa actualización serán os que anualmente se establezcan na Ordenanza Fiscal. ARTIGO 59.- REXIME DE RESERVA DE PRAZA PARA O CASO DE AUSENCIAS/VACACIÓNS A inasistencia do usuario ó centro durante un período determinado non supón reducción ningunha, nin extinción da tarifa, mentres non se formalice a baixa correspondente na EIM. Non obstante, por razóns debidamente xustificadas, previo informe favorable do xefe do Servizo Sociocomunitario, poderá cursarse a baixa temporal polo tempo preciso, mantendo o dereito á praza e sen aboar a taxa correspondente, cun límite de 2 meses. Durante o período de vacacións no se aboará a taxa correspondente a ese mes ou meses, no seu caso. ARTIGO 60.- PREVENCIÓN DE RISCO E PLAN DE AUTOPROTECCIÓN E EVACUACIÓN Cada EIM dispón dun Plan de prevención de risco, emerxencia e saúde, basado na normativa vixente e conta co asesoramento técnico de personal municipal, que se complementará con medidas a adoptar nos casos de emerxencia (Plan de Autoprotección e Evacuación). Este Plan garante unha metodoloxía preventiva que mantén dispositivos contrastados e activados periodicamente para comprobar a súa operatividade. ARTIGO 61.- PÓLIZA DE EDIFICIOS, RESPONSABILIDADE CIVIL E DE ACCIDENTES O Concello de Narón conta cunha póliza dos edificios das EIM que cubre os riscos correspondentes a esta cobertura. As empresas concesionarias contan cunha póliza de accidentes e outra de responsabilidade civil que cubre estas coberturas. Sen prexuízo de esto, en concesións posteriores poderá a empresa concesionaria efectuar estas contratacións de pólizas de seguro do edificio. ARTIGO 62.- LIBRO DE RECLAMACIÓNS A DISPOSICIÓN DAS PERSOAS USUARIAS As EIM contan cun Libro de reclamacións a disposición das familias. A dirección do centro poñerá en coñecemento do Concello de Narón o contido das reclamacións no prazo máximo de tres días contados a partir da súa presentación, agás nos casos en que se requira unha comunicación inmediata. As EIM contan igualmente cunha caixa de suxestións, que atópase nun lugar visible. ARTIGO 63.- PLAN DO CENTRO. PROXECTO EDUCATIVO A DISPOSICIÓN DOS PAIS/NAIS A EIM conta cun Plan de Centro e Proxecto Educativo a disposición das familias, e do que teñen coñecemento dende a formalización da matrícula. O/a Director/a de cada EIM remitirá antes do 30 de xuño de cada ano o Plan do Centro do curso seguinte, logo de ser aprobado polo Consello Escolar. Dentro deste Plan de Centro estará incluído o Proxecto Educativo que estará na EIM a disposición dos pais/nais. O Plan do Centro terá coma mínimo, os contidos e estrutura seguinte: Í NDICE 1.- ANALISE DO CONTEXTO 1.1 Características do centro.1.1.1 Titularidade e financiamento 1.1.2 Niveis educativos que escolariza: Número de unidades 1.1.3 Situación xeográfica 1.1.4 Descrición breve das instalacións 1.1.5 Servizos que ofrece 1.1.6 Proxeción social do centro na zona 1.1.7 Relación coas familias 1.1.8 Descrición bereve dos recursos e materiais 1.1.9 Horarios e xornadas do centro 1.-2 Características do alumnado 1.2.1 Número de alumnas e alumnos, idades e agrupamentos 1.2.2 Características das familias 1.2.3 Tipo de relación entre o alumnado 1.2.4 Nenos e nenas con n. e. e: como se integran, apoios cos que conta 1.2.5 Procedementos de información ás familias.1.3 Características do persoal que traballa no centro 1.3.1 Número e funcións 1.3.2 Formación 1.3.4 Forma de traballar 1.3.5 Distribución das tarefas 1.3.6 Suplencias e substitucións, e outros 1.3.7 Mecanismos de información entre o persoal 1.4 Características do contorno 1.4.1 Localización 1.4.2 Características socioculturais e económicas 1.4.3 Lingua empregada 1.4.4 Servizos que nos ofrecen para os nenos e as nenas 1.4.5 Relacións que mantén a escola cos recursos do contorno 1.4.6 Relación con outros centros 1.4.7 Como se traballa cos nenos e nenas o coñecemento do contorno social e natural 2. SINAIS DE IDENTIDADE 2.1 Definición da escola 2.1.1 Confesionalidade da escola segundo a lexislación vixente 2.1.2 Lingua de aprendizaxe segundo a lexislación vixente 2.1.3 Liña metodolóxica 2.1.4 Coeducación: a educación para a igualdade 2.1.5 Colaboración cos pais e nais 3. OBXECTIVOS 3.1 Obxectivos do centro a nivel: 3.1.1. Pedagóxico 3.1.2 Organizativo 3.1.3 Institucional 3.1.4 Normalización Linguística 4. ESTRUCTURA ORGANIZATIVA 4.1 Organización do centro para o logro dos obxectivos 4.1.1 Órganos unipersonais e colexiados 4.1.2 Asignación de educadores aos grupos 4.1.3 Número de educadores por grupo 4.1.4 A dimensión do grupo 4.1.5 A composición do grupo 4.1.6 A titoría na escola infantil 4.1.7 A utilización dos espazos escolares 4.1.8 O equipamento e os recursos didácticos 5. GARANTÍAS DE SAÚDE INFANTIL 5.1 Garantías alimentarias: profilaxe preventiva das persoas e instalacións 5.2 Protocolos de saúde no ingreso, estadía e coidados dos nenos/as 5.3 Atención pediátrica facultativa e revisión anual pediátrica 5.4 Pautas de educación para a saúde 6.- INFRAESTRUTURA DO CENTRO 6.1 Medidas de seguridade e hixiene 6.2 Plan de prevención de riscos e saúde laboral 6.3 Plan de autoprotección do centro 6.4 Plan de emerxencias 6.5 Control de recollida dos nenos e nenas 6.6 Rexistro de usuarios 7.- CARPETA DE UTILIDADES 7.1 Regulamento de Réxime Interior, de Organización e Funcionamento da Escola Infantil Municipal 7.2 Cómo facer a solicitude de ingreso ou reserva de praza: documentación, rexistro e taxas 7.3 Guía da Escola Infantil Municipal. Protocolos e formularios 7.4 Procesos de excelencia e calidade ARTIGO 64.- LIBRO DE REXISTRO DE USUARIOS. Cada EIM conta cun Libro de Rexistro de Usuarios. ARTIGO 65.- EXPEDIENTE INDIVIDUAL A EIM ao comezo da escolarización abrirá un expediente persoal para cada neno/a que terá carácter estrictamente confidencial. Dito expediente comprenderá, alomenos, ficha de entrevista de avaliación inicial, datos de filiación, sanitarios, enderezo e teléfonos para avisos en casos de urxencia, autorizacións e documentos precisos para a inscrición que se recollen no artigo 15 apartado 1. ARTIGO 66.- CRITERIOS DE CALIDADE O Claustro de cada EIM, coa colaboración do Servizo Sociocomunitario, elaborará un manual de procesos e métodos no que se recollan os criterios de calidade do centro. Inspirarase no modelo europeo de calidade (EFQN) e definirá criterios de calidade e revisión de procesos e servicios par garantir unha orientación cada á excelencia de funcionamento. ARTIGO 67.- RÉXIME SANCIONADOR: O Concello de Narón exercerá a potestade sancionadora, sen prexuízo das competencias atribuídas ó/á Director/a e ó Consello Escolar, consonte á normativa vixente aplicable, e o presente regulamento de réxime interior. DISPOSICIÓN DERROGATORIA O presente regulamento derroga expresamente o actual regulamento da EIM. DISPOSICIÓNS FINAIS 1.- Facúltase ó Alcalde–Presidente do Concello de Narón a dictar cantas disposicións sexan precisas para o desenvolvemento do presente regulamento.2.- A presente norma entrará en vigor ó día seguinte da súa integra publicación no BOP. ANEXO I BAREMO 1º.- SITUACIÓN SOCIO-FAMILIAR: 1.1.- Por cada membro da unidade familiar ………. ……………….….…… 2 puntos.1.2.- Por cada persoa que, non formando parte da unidade familiar, estea a cargo desta. 1 punto.1.3.- No caso de que a nena/o para a/o que se solicita praza nacera nun parto múltiple …….…. 1 punto.1.4.- Por cada membro da unidade familiar afectado por minusvalidez física, psíquica ou sensorial, enfermidade que requira internamento periódico, alcoholismo ou drogodependencia …. 2 puntos.1.5.- Pola condición de familia monoparental …………………………………………… 3 puntos.1.6.- Pola ausencia do fogar familiar de ambos os dous membros parentais ……………. 6 puntos.1.7.- Por irmá/án, ás/áns con praza renovada no centro para o que se solicita praza ….… 3 puntos.1.8.- Pola condición de familia numerosa ……………………….……………………. 3 puntos.1.9.- Calquera grave circunstancia familiar debidamente acreditada ………….……… ata 3 puntos.2º.- SITUACIÓN LABORAL FAMILIAR 2.1.- Situación laboral de ocupación: - Nai …………………. 3 puntos. - Pai …………………. 3 puntos.2.2.- Situación laboral de desemprego (1) - Nai …………………… 2 puntos. - Pai ……………………. 2 puntos. (1) Valorarase tal condición coa certificación de demanda de emprego con efectos do día anterior ao de apertura do prazo de presentación de solicitudes. No caso de familias monoparentais adxudicaráselles a puntuación da epígrafe correspondente computando por dous.3º.- SITUACIÓN ECONÓMICA R. P. C. mensual da unidade familiar, referida ao indicador público de renda de efectos múltiples (I. P. R. E. M.) vixente: - Inferior ao 25% do I. P. R. E. M. ………………………………………………… + 4 puntos. - Entre o 25% e o 50% do I. P. R. E. M. …………………………….…………. + 3 puntos. - Superior ao 50% e inferior ao 75% do I. P. R. E. M ……………….……….+ 2 puntos. - Entre o 75% e o 100% do I. P. R. E. M. ………………………….…………….+ 1 punto. - Superior ao 100% e inferior ao 125% do I. P. R. E. M. ……………….………- 1 punto. - Entre o 125% e o 150% do I. P. R. E. M. …………………………….………….- 2 puntos. - Superior ó 150% e inferior ao 200 % do I. P. R. E. M. …………….…………… - 3 puntos. - Igual ou superior ao 200% do I. P. R. E. M. ……………….……………………. - 4 puntos. * En caso de obter igual puntuación, daráselle prioridade á renda per cápita máis baixa, e tras a aplicación deste criterio, terán preferencia as solicitudes de atención con servizo de comedor, e as solicitudes de xornada completa (continuada ou partida) sobre a media xornada. * Para efectos deste baremo: 1º.- Entenderase por renda per cápita mensual o resultado de dividir polo número de persoas que compoñen a unidade familiar o cociente resultante de dividir por doce a suma dos ingresos totais da unidade familiar.2º.- Entenderase por unidade familiar, a formada polas nais/ pais e fillas/os menores de dezaoito anos ou fillas/os maiores de dezaoito anos con minusvalidez superior ao 33%. No caso de familias monoparentais, e para efectos do cálculo da renda per cápita incrementarase nun 0,8 o número real de membros que compoñen a unidade familiar.3º.- Ten a consideración de ingresos a suma da parte xeral máis a parte especial da base impoñible previas á aplicación do mínimo persoal e familiar do imposto sobre a renda das persoas físicas. Para as persoas non obrigadas a declarar, as bases impoñibles obteranse como resultado de aplicarlles aos datos existentes na Administración os criterios da lexislación do imposto sobre a renda das persoas físicas. ANEXO II. SOLICITUDE Narón, 17 de xuño de 2009 O Alcalde, Asdo.: Joisé Manuel Blanco Suárez